**11111111111111111111111111111111111111111111111111111111111111111111111111111111111111111111111**

**1/2025.**

**Csanytelek Község Önkormányzata Képviselő-testülete**

**Pénzügyi Ellenőrző, Foglalkoztatáspolitikai és**

**Településfejlesztési Bizottsága**

**2025. január 28.-án (kedden) de. 9 órakor**

**megtartott nyilvános ülésének**

**Jegyzőkönyve**

**11111111111111111111111111111111111111111111111111111111111111111111111111111111111111111111111111111111**

**J e g y z ő k ö n y v**

**Készült:** Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* 2025. január 28.-án (kedden) de. 9 órakor megtartott nyilvános ülésén.

**Az ülés helye**: a Polgármesteri Hivatal díszterme

**Jelen vannak:**

 Palásti Pál bizottság elnöke

Bartus László bizottság elnök-helyettese

Mucsi István bizottság tagja

Szabóné Pálinkás Györgyi bizottság tagja

Potorné Kovács Ágnes bizottság tagja

**Tanácskozási joggal jelent meg:** Erhard Gyula polgármester

 Kató Pálné jegyző, jegyzőkönyvvezető

Zsótér Dóra irodavezető-helyettes

**Palásti Pál bizottság elnöke:** Köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mivel az 5 bizottsági tag megjelent. Javaslatot tett az ülés napirendjére, az általa kiadott meghívó szerint.

**1.) Napirendi pont**

**Tárgy: Előadó:**

 *Bizottság 2025. januári ülése napirendjének jóváhagyása* Palásti Pál bizottság elnöke

**Palásti Pál bizottság elnöke** szavazásra bocsátotta az ülés napirendjére általa írásban kiadott javaslatot, mellyel a bizottság tagjai egyhangúlag 5 igen szavazattal egyetértett, melyet a Bizottság az alábbi határozatba foglalt.

**1/2025. (I. 28.) PEFTB határozat**

**Tárgy:** *A Bizottság 2025. januári ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottság a Bizottság Elnöke által kiadott, a Bizottság 2025. január 28. napján tartandó ülése meghívójában feltüntetett napirendi pontokat vette fel tárgyalásra.

**Az ülés napirendi pontjai:**

1. *A Bizottság 2025. januári ülése napirendjének jóváhagyása*

Előadó: Palásti Pál Bizottság Elnöke

1. *Csanytelek községben működő civil szervezetek, önszerveződő közösségek 2025. évi működési célú támogatása véleményezése*

Előadó:Erhard Gyula polgármester, Kató Pálné jegyző, Palásti Pál bizottság elnöke

1. *Csanytelek Község Önkormányzata rövid- közép- és hosszú-távú fejlesztési programja módosítása véleményezése*

 Előadó:Erhard Gyula polgármester, Kató Pálné jegyző, Palásti Pál bizottság elnöke

1. *Önkormányzati tulajdonú lakások és garázsok 2025. évi bérleti díjainak véleményezése*

 Előadó:Erhard Gyula polgármester, Kató Pálné jegyző, Palásti Pál bizottság elnöke

1. *Csanytelek Község Önkormányzata és az Önkormányzati Hivatal által ellátott egyéb szolgáltatási tevékenységek (szabadkapacitás kihasználása) 2025. évi díjtételeinek véleményezése*

 Előadó:Erhard Gyula polgármester, Kató Pálné jegyző, Palásti Pál bizottság elnöke

1. *A költségvetési évet követő három évben várható önkormányzati saját bevételek körének, összegének és a Kormány*

*előzetes hozzájárulását igénylő - adósságot keletkeztető – ügyletekből eredő fizetési kötelezettségek véleményezése*

 Előadó:Erhard Gyula polgármester, Kató Pálné jegyző, Palásti Pál bizottság elnöke

1. *Egyebek*

Határozatról értesítést kap:

* Kató Pálné jegyző és általa
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár

**2.) Napirendi pont**

**Tárgy: Előadó:**

*Csanytelek községben működő civil szervezetek, önszerveződő közösségek* Erhard Gyula polgármester

 *2025. évi működési célú támogatása véleményezése* Kató Pálné jegyző

 Palásti Pál elnök

(A tárgyi írásos előterjesztés a bizottság ülésén készült jegyzőkönyve melléklete.)

**Palásti Pál bizottság elnöke** az írásban kiadott előterjesztéshez *szóbeli kiegészítést nem tett.* Javasolta az írásban kiadott előterjesztés megvitatását, elfogadását és testület elé terjesztését.

**Erhard Gyula polgármester:** a tárgyi napirendi ponthoz fűzött *szóbeli kiegészítésében* az önkormányzat 2025. évben az önkormányzat költségvetésében várhatóan befolyó saját bevételi forrásaira utalt, melyhez képest a helyi civil szervezetek számára tervezett anyagi támogatás összegét elfogadhatónak tartotta.

**Kató Pálné jegyző:** *szóbeli kiegészítésében* elmondta, hogy az önkormányzat adott évi költségvetéséből nyújtott pénzügyi támogatáson túl a helyben működő civil szervezetek természetben nyújtott hozzájárulásokban is részesülnek, ami forintban is mérhető. Hozzáfűzte, hogy számára még kérdéses a támogatás pénzügyi forrásaként megjelenő önkormányzati saját bevétel összege és főleg annak a tervezetthez képest teljesült összege. Kezdeményezte az előterjesztés és annak határozati javaslata elfogadását és képviselő-testületet elé terjesztését.

**K é r d é s nem hangzott el.**

**H o z z á s z ó l á s:**

**Szabóné Pálinkát Györgyi bizottsági tag:** szerinte az önkormányzat költségvetéséből elnyert pályázati támogatásán túl más szervezettől pályázott és elnyert anyagi forrás az adott civil szervezet éves működési kiadásaira fedezetet nyújthat.

**Palásti Pál bizottság elnöke:** *összefoglalójában* megállapította, hogy a tárgyi napirendi ponthoz módosító javaslat nem érkezett, kérdés nem hangzott el. Indítványozta a bizottság tagjainak a tárgyban benyújtott előterjesztés és ahhoz csatolt határozati javaslat elfogadását, annak Képviselő-testület elé terjesztését és határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

**2/2025. (I. 28.) PEFTB határozat**

**Tárgy:** *Csanytelek községben működő civil szervezetek, önszerveződő közösségek 2025. évi működési célú támogatása véleményezése*

**H a t á r o z a t**

Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* ülésén megtárgyalta a tárgyi előterjesztésben foglaltakat és - az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (3) bekezdés i) pontja szerinti feladatkörében eljárva - *a civil szervezetek és helyi önszerveződő közösségek 2025. évi működési célú pénzügyi támogatását* a tárgyi határozathoz 1. mellékletként csatoltak szerint, a testület általi jóváhagyásával egyetért (a Magyarország helyi önkormányzatairól szóló 2011. évi CLXXXIX. törvény 6. § a) pontjában foglaltak alkalmazása és a helyi civil szervezetek pénzügyi támogatása rendjéről szóló 23/2012. (XI. 16.) önkormányzati rendeletében foglaltak érvényesítésével).

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kató Pálné jegyző és általa
* Bizottság Tagjai (Helyben)

*1. melléklet a 2/2025. (I. 28.) PEFTB határozathoz*

**Csanytelek községben működő *civil szervezetek* 2025. évi pályázati igénylése**

|  |  |  |  |  |
| --- | --- | --- | --- | --- |
| **Civil szervezet megnevezése** | **2024. évi** **megítélt****támogatás összege** **(Ft-ban)** | **2025. évi igénylés** | **2025. évi javasolt támogatás összege****(Ft-ban)** | **2025. évi jóváhagyott támogatás****összege** **(Ft-ban)** |
| **Pályázati** **azonosító száma** | **Pályázati összeg****(Ft-ban)** |
| Csanyteleki Sport Club:Ebből:- Labdarúgó szakosztály- Asztalitenisz szakosztály- Sakk szakosztály | 2.055.0001.895.000 100.000 60.000 | CS/1435-3/2024 | 2.160.0002.000.000100.00060.000 | 2.160.0001.910.000150.000100.000 |  |
| Csanyteleki Vízisport Egyesület  |  - | CS/1435-5/2024 | 100.000 | 100.000 |  |
| Csanyteleki Nyugdíjas Egyesület |  200.000 | CS/1435-8/2024 | 412.000 | 250.000 |  |
| Csanyteleki Polgárőr és Önkéntes Tűzoltó Egyesület |   500.000 | CS/1435-7/2024 | 500.000 | 500.000 |  |
| Csanyteleki Sporthorgász Egyesület |  100.000 | CS/1435-2/2024 | 200.000 | 150.000 |  |
| Csanyteleki Diák és Szenior Sportegyesület |  130.000 | CS/1435-6/2024 | 300.000 | 200.000 |  |
| Csanyteleki Vadásztársaság  | 100.000 | CS/1435-1/2024 | 200.000 | 150.000 |  |
| Csanyteleki Őszikék Nyugdíjas Egyesület  | 235.000 | CS/1435-4/2024 | 600.000 | 300.000 |  |
| Nagycsaládosok Csanyteleki Egyesülete | 150.000 | CS/1435-9/2024 | 150.000 | 150.000 |  |
| **Összesen:** |  **3.470.000** |  | **4.622.000** | **3.960.000** |  |

**3.) Napirendi pont**

**Tárgy: Előadó:**

*Csanytelek Község Önkormányzata rövid- közép- és hosszú-távú* Erhard Gyula polgármester

 *fejlesztési programja módosítása véleményezése* Kató Pálné jegyző

Palásti Pál bizottság elnöke

(A tárgyi írásos előterjesztés a bizottság ülésén készült jegyzőkönyv melléklete.)

**Palásti Pál bizottság elnöke:** az írásban kiadott előterjesztéshez *szóbeli kiegészítést nem fűzött.* Kezdeményezte az írásban kiadott előterjesztés megvitatása utáni elfogadását és annak testület elé terjesztését.

**Erhard Gyula polgármester:** a tárgyi napirendi ponthoz tett *szóbeli kiegészítésében* utalt az általa az önkormányzat képviselő-testülete alakuló ülésén benyújtott gazdasági programban foglaltakra. Elmondta, hogy az előző testület által megfogalmazott korábbi tervek megvalósítása elmaradásának az az oka, hogy a vonatkozó központi pályázat kiírására nem került sor. Gondot okozott és a jövőben is problémát fog jelenteni az önkormányzat sajáterő hiánya. Elsődleges hangsúlyt kell fektetni a rövidtávú tervekben foglaltak végrehajtására, mert abban elérhető célok vannak megfogalmazva. Javasolta az előterjesztés elfogadását.

**Kató Pálné jegyző:** *szóbeli kiegészítésében* elengedhetetlen feltételnek nevezte a tervekben felsorolt feladatok megvalósításához rendelt önkormányzati költségvetési forrás meglétét, mint a központi pályázaton való indulás alapját, amely még jó pályázat esetén is lehet forráskeret hiánya miatt elutasított, ezért nem valósulhat meg a még oly kiváló gondolaton nyugvó elképzelés sem. Megemlítette, hogy a hosszútávú tervek között több olyan, az előző önkormányzati ciklusban jóváhagyott tervek között is szereplő elképzelés kapott helyet, mint a naperőmű kiépítése, a víziturizmusra épülő beruházások megvalósítása. Erre az önkormányzati ciklusra viszont a rövidtávú fejlesztésekre kell hangsúlyt és anyagi forrást fektetni, tekintettel a központi elvonást eredményező jogszabályi rendelkezésekre, amely jelentős önkormányzati bevételi forráshiányt eredményez az idei költségvetési évben. Javasolta a benyújtott előterjesztésben foglaltak elfogadását.

**K é r d é s nem hangzott el.**

**H o z z á s z ó l á s:**

**Mucsi István bizottsági tag:** az előző önkormányzati ciklusok alpolgármestereként szerzett tapasztalataira támaszkodva úgy ítélte meg, hogy az önkormányzat 2025. évi költségvetésében nem engedhető meg olyan nagy ívű elképzelések tárgyi tervekbe való beépítése, amelynek megvalósítására sem közép, - sem hosszútávon sincs kilátás, ezért annak tervezése felesleges. Javaslatot tett az előterjesztés elfogadására és testület elé terjesztésére.

**Palásti Pál bizottság elnöke:** *összefoglalójában* megállapította, hogy a tárgyi napirendi ponthoz kérdés, módosító javaslat nem hangzott el, így javaslatot tett a tárgyalt napirendi pont elfogadására, határozatba foglalására és képviselő-testület elé terjesztésére. Javaslatát szavazásra bocsátotta, melyből megállapította, hogy a bizottság javaslatát 5 igen szavazattal elfogadta és az alábbi határozatot hozta.

**3/2025. (I. 28.) PEFTB határozat**

**Tárgy:** *Csanytelek Község Önkormányzata rövid- közép- és hosszú-távú fejlesztési programja módosítása véleményezése*

**H a t á r o z a t**

Csanytelek Község Önkormányzata Képviselő-testülete Pénzügyi Ellenőrző, Foglalkoztatási és Településfejlesztési Bizottsága ülésén megtárgyalta a tárgyi napirendi pontban foglaltakat és az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (3) bekezdés h) pontja szerinti *egyetértési jogkörében* eljárva elfogadta az abban foglaltakat és a tárgyi határozathoz 1. mellékletként csatoltak szerint tesz javaslatot annak testület általi jóváhagyására.

 Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kató Pálné jegyző és általa
* Irattár

*1. melléklet a 3/2025. (I. 28.) PEFTB határozathoz*

**Csanytelek Község Önkormányzata**

**2024. – 2029. időszaka gazdasági programjából átvett**

***I.******Rövid-távú fejlesztési program***

1. **Vidékfejlesztési program** keretében **külterületi földutak stabilizálása szilárd burkolatú kiépítése** pályázati részvétellel,
2. **Helyi termékek értékesítését szolgáló piac** működtetése**,**
3. **Környezet-gazdálkodással** **kapcsolatos feladatok folyamatos megoldása,**
4. **Radnóti úti védett platánsor korona felújítása,**
5. **Járda felújítási, építési program ütemezett folytatása,**
6. **Kerékpárút kiépítése** **a település** közigazgatási határain belül **(konzorciumban),**
7. **Településközpont rehabilitációjának** **folytatása:**

- az „Európai Csanytelekért” Közalapítvány támogatásával a Volentér János tér további rendezése a közpark fejlesztése keretébe, virágtartók beszerzése, öntözőrendszer kiépítése, eszközök beszerzése, virágágyások felújítása, rózsatövek cseréje,

- a Polgármesteri Hivatal épületének belső felújítása, külső irattár kialakítása,

- az integrált közösségi szolgáltató szintérként (IKSZ)működő Faluház külső környezetének parkosítása (fás- és lágyszárú növények beszerzése), parkoló kialakítása, látvány térelemek beszerzése, **Parkoló kiépítése** a volt vendéglő épületének helyén (IKSZ, hivatal, óvoda) középületei előtti várakozás alatt a gépjárművek elhelyezésére,

1. **Földutak, belvízelvezető csatornák karbantartása**, szükség szerinti felújítása,
2. **Szennyvíz csatornázás lehetőségének megteremtése a település külterületi részén,**
3. **Civil szervezetek támogatása** a hatályban lévő önkormányzati rendeletnek megfelelően a helyi Polgárőrség kiemelt anyagi támogatása által a helyi Rendőrőrs támogatása,
4. **Munkahelyteremtés** aktív korúak részére a Kossuth utcai (volt KTSZ) **varroda épületében,**
5. **Önkormányzati ingatlanok bérbeadással** történő hasznosítása,
6. **Jelzőrendszeres házi segítségnyújtás helyébe lépő gondosóra programban való részvétel támogatása,**
7. **Egészségügyi szűrővizsgálatok szervezése**, védőoltásokhoz anyagi támogatás biztosítása,
8. **Ügyfélbarát ügyintézési rendszer kiépítése** a Polgármesteri Hivatalban,
9. **Start-munka minta programban további részvétel** (mezőgazdasági termelés fóliás, szabadföldi) helyi vállalkozásokkal történő koordinálása, kiterjesztése környezetvédelmi programok megvalósításával
10. **Önkormányzati tulajdonú eszköz, gép- és járműpark fejlesztése,**
11. **Belvízvédelemmel összefüggő** **eszközpark** bővítése,
12. **Felsőoktatásban** résztvevő helyi (szociálisan rászoruló) **hallgatók támogatása,**
13. **A település** **digitális térképe** beszerzése,
14. **Agrár Ipari-park közművekkel való ellátása, hasznosítása**, **hűtőház működtetése**,
15. **Közterületek térburkolatának megújítása** (alkalmas pályázat felhasználásával),
16. **önkormányzati tulajdonú lakások (pályázat szerinti támogatással) és szolgálati lakás felújítása,**
17. **Az önkormányzati tulajdonú portalanított utak karbantartása, felújítása,**
18. **Autóbuszvárók, hirdetőtáblák** karbantartása, felújítása, parkosítása,
19. **Szelektív- és zöld hulladékgyűjtés rendszerének társulás általi működtetése,**
20. **Szociális, bűnmegelőzési és közösségi szolgáltatások fejlesztése,**
21. **Közlekedésbiztonság javítása** (közlekedési táblák folyamatos cseréje), gyalogátkelőhely kialakítás a Radnóti utcán,
22. **Önkormányzati tulajdonú intézmények energia hatékonysági fejlesztések kezdeményezése,**
23. **Mini Bölcsődei szolgáltatás fejlesztése,**

 38. **Községi értéktár és kiállító terem létrehozása,**

39. **Sólya pálya és infrastruktúrája működtetése a Tisza érintett szakaszán,**

40. **házszám táblák kihelyezése, cseréje a település ingatlanaira.**

# *II. Közép-távú fejlesztési program*

1. **Munkahely teremtés** lehetőségeinek folyamatos feltárása,
2. **Közétkeztetést szolgáló konyha felújítása pályázati programok keretében időszakosan,**
3. **Agrár-ipari park rendeltetésszerű, folyamatos működtetése,**
4. **Sportlétesítmény felújítása (fűtéskorszerűsítés) és egyéb fejlesztései**,
5. **Önkormányzati tulajdonú ingatlanok energia-racionalizációs programjának folyamatos végrehajtásához önerő biztosítása, térségi pályázat függvényében,**
6. **Homokbeton alapú önkormányzati utak felújítása** pályázati lehetőségektől függően,
7. **Önkormányzati tulajdonú külterületi és belterületi utak folyamatos korszerűsítése, felújítása**

8. **Ifjú házasok** számára **gyermekvállalási,** illetve **lakáshoz jutási** támogatási rendszer kialakítása,

9. **Köztemető infrastruktúrájának fejlesztése (a tulajdonossal folyamatosan együttműködve)**

# *III. Hosszú-távú fejlesztési program*

1. **Infrastrukturális lemaradás felszámolása:**

 - utak pormentesítési programjának folytatása,

 - külterületi szennyvízcsatornázás kivitelezése,

 - lakott területek felszíni vízelvezető csatornázása,

1. **A település gazdálkodási struktúrájának átalakítása:**
* munkahelyteremtés (a kertészet alternatívájaként),
* megváltozott munkaképességűek foglalkoztatásának elősegítése,

- ipari munkahelyek létesítése és megtartása aktív korúak számára (Kossuth Lajos utcai megvásárolt üzemépületben),

 - kiserőmű kategóriába tartozó naperőmű létesítése önkormányzati rezsi csökkentése érdekében,

1. **Falusi turisztikai vonzerőfejlesztés pályázati támogatások felhasználásával:**

- Tömörkény községgel közös turisztikai lehetőségek fejlesztése,

- Kiskunsági Nemzeti Parkkal közös madár megfigyelőhely kiépítése,

- Csongrád-Csanád vármegyével közös turisztikai fejlesztés a Tisza-partján (kikötő, parkoló stb.)

**4.) Napirend**

**Tárgy: Előadó:**

*Önkormányzati tulajdonú lakások és garázsok 2025. évi bérleti díjainak* Erhard Gyula polgármester

*véleményezése*Kató Pálné jegyző

Palásti Pál bizottság elnöke

(A tárgyi írásos előterjesztés a bizottság ülésén készült jegyzőkönyv melléklete.)

**Palásti Pál bizottság elnöke** az írásban kiadott előterjesztéshez *nem tett szóbeli kiegészítést.* Javasolta az írásban kiadott előterjesztés megvitatása utáni elfogadását és testület elé terjesztését.

**Erhard Gyula polgármester:** a tárgyi napirendi ponthoz tett *szóbeli kiegészítésében* kifejtette, hogy nincs pénzügyi forrás a lakások önkormányzati költségvetésből való felújítására, központi pályázati forrás sem áll rendelkezésre. Ezzel magyarázható, hogy nincs díjtétel emelésére javaslat. Kezdeményezte az előterjesztés elfogadását.

**Kató Pálné jegyző:** *szóbeli kiegészítésében* elmondta, hogy az önkormányzat 2025. évi költségvetése saját bevételi forrását tekintve nem nagy összegről beszélhetünk akár bevételi, akár kiadási oldalról nézve. Indítványozta a benyújtott előterjesztésben foglaltak elfogadását.

**K é r d é s nem hangzott el.**

**H o z z á s z ó l á s:**

**Mucsi István bizottsági tag:** szerinte nem ez a saját bevételi forrás emelésének elmaradása fogja veszélybe sodorni az önkormányzat 2025. évi költségvetését, ezért javasolta az előterjesztés elfogadását és testület elé terjesztését.

**Palásti Pál bizottság elnöke:** *összefoglalójában* megállapította, hogy a tárgyi napirendi ponthoz kérdés, módosító javaslat nem érkezett, ezért indítványozta a tárgyalt előterjesztés elfogadását, határozatba foglalását és képviselő-testület elé terjesztését. Indítványát szavazásra bocsátotta, melyből megállapította, hogy a bizottság javaslatát 5 igen szavazattal elfogadta és az alábbi határozatot hozta.

**4/2025. (I. 28.) PEFTB határozat**

**Tárgy:** *önkormányzati tulajdonú lakások és garázsok 2025. évi bérleti díjának véleményezése*

**H a t á r o z a t**

Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* megtárgyalta, elfogadta a tárgyi napirendi pontban foglaltakat és az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (3) bekezdés e) pontjában foglalt jogkörében eljárva az alábbi javaslatot teszi az önkormányzati tulajdonú *lakások és garázsok bérleti díjára*  2025. március 1. napjától az előző évi díjtételekkel egyezően.

1. a Csanytelek, Radnóti M. u. 2.sz. 2 db lakás bérleti díja: 21.000.- Ft/hó/lakás

 (ÁFA mentes)

1. a Csanytelek, Radnóti M. u. 7.sz. 1 db lakás bérleti díja: 21.000.- Ft/hó/lakás

 (ÁFA mentes)

1. a Csanytelek, Radnóti M. u. 2.sz. 2 db garázs bérleti díja: 5.200.- Ft/hó/garázs

 (+ ÁFA)

összegben való megállapításával, az önkormányzat és az önkormányzati hivatal 2025. évi költségvetésébe való beépítésével.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kató Pálné jegyző és általa
* Bizottság Tagjai (Helyben)

**5.) Napirendi pont**

**Tárgy: Előadó:**

*Csanytelek Község Önkormányzata és az Önkormányzati Hivatal* Erhard Gyula polgármester

*által ellátott egyéb szolgáltatási tevékenységek (szabadkapacitás kihasználása)* Kató Pálné jegyző

*2025. évi díjtételeinek véleményezése* Palásti Pál bizottság elnöke

(A tárgyi írásos előterjesztés a bizottság ülésén készült jegyzőkönyv melléklete.)

**Palásti Pál bizottság elnöke** az írásban kiadott előterjesztéshez *szóbeli kiegészítést nem tett.* Javaslatában az írásban kiadott előterjesztés megvitatását, elfogadását és testület elé terjesztését kezdeményezte.

**Erhard Gyula polgármester:** a tárgyi napirendi ponthoz *szóbeli kiegészítést* nem tett.

**Kató Pálné jegyző:** *szóbeli kiegészítésében* visszautalt az előző évek gyakorlatára, majd a benyújtott előterjesztésben foglaltak elfogadására tett javaslatot.

**K é r d é s, hozzászólás nem hangzott el.**

**Palásti Pál bizottság elnöke:** *összefoglalójában* megállapította, hogy a tárgyi napirendi ponthoz kérdés, hozzászólás, módosító javaslat nem hangzott el, ezért kezdeményezte a tárgyalt előterjesztés elfogadását, erről szóló határozat kiadását és képviselő-testület elé terjesztését. Javaslatát szavazásra bocsátotta, melyből megállapította, hogy a bizottság az általa tett javaslatot 5 igen szavazattal elfogadta és az alábbi határozatot hozta.

**5/2025. (I. 28.) PEFTB határozat**

**Tárgy:** *Csanytelek Község Önkormányzata és az Önkormányzati Hivatal által ellátott egyéb szolgáltatási tevékenységek (szabadkapacitás kihasználása) 2025. évi díjtételeinek véleményezése*

**H a t á r o z a t**

1. Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (3) bekezdés e) pontja szerinti feladatkörében eljárva tárgyalta, elfogadta és egyetért a *reklám tevékenység, reklám felület biztosítása díjtétele, a havi kiadványban (Csanyi Hírmondó) reklámfelület biztosítása díjtétele 2025. március 01. napjától történő alkalmazásával.*
2. A Bizottság egyetért azzal, hogy

a) *a reklám tevékenység, reklámfelület* biztosítása keretében egyedi megállapodásokon, szerződésekben, megrendelésekben rögzítettek szerint (melynek egyes díjtételeiről a polgármester átruházott hatáskörben az önkormányzat költségvetésében rögzített összeghatáron belül dönt);

b) *a havi kiadványban (Csanyi Hírmondó) reklámfelület biztosítása maximális díjtétele:*

 ba) negyed oldalas hirdetés díja 5.500.- Ft + ÁFA/alkalom,

 bb) fél oldalas hirdetés díja 11.000.- Ft + ÁFA/alkalom,

 bc) egész oldalas hirdetés díja 22.000.- Ft + ÁFA/alkalom.

1. A Bizottság egyetért a szabad kapacitás kihasználása érdekében rendezvény-sátor alkalmanként, eseti bérbeadása díjtétele: teljes sátorméret esetén 48.400.-Ft+ÁFA/alkalom, fél sátorméret esetén 24.200.-Ft+ÁFA/alkalom alkalmazásával.
2. A Bizottság támogatja a tárgyi határozatban rögzített díjtételek - az önkormányzat és az önkormányzati hivatal 2024. évi költségvetéséről szóló - önkormányzati rendeletébe való beépítését.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kató Pálné jegyző és általa
* Bizottság Tagjai (Helyben)

**6.) Napirendi pont**

**Tárgy: Előadó:**

*A költségvetési évet követő három évben várható önkormányzati saját bevételek* Erhard Gyula polgármester

*körének, összegének és a Kormány előzetes hozzájárulását igénylő - adósságot* Kató Pálné jegyző

*keletkeztető – ügyletekből eredő fizetési kötelezettségek véleményezése* Palásti Pál bizottság elnöke

(A tárgyi írásos előterjesztés a bizottság ülésén készült jegyzőkönyv melléklete.)

**Palásti Pál bizottság elnöke:** az írásban kiadott előterjesztéshez *szóbeli kiegészítést nem fűzött.* Kezdeményezte az írásban kiadott előterjesztés megvitatását, elfogadását és testület elé terjesztését.

**Erhard Gyula polgármester:** a tárgyi napirendi ponthoz *szóbeli kiegészítést nem tett.*

**Kató Pálné jegyző:** *szóbeli kiegészítésében* a tárgyi napirendre vonatkozóan elmondta, hogy 3 évre előre való tervezhetőségéhez olyan előrelátásra lenne szükség, amelyhez nem állnak rendelkezésre valós adatok, így egy évre sem lehet reálisan tervezni, nemhogy 3 évre előre. Kezdeményezte a központi rendelkezésen alapuló előírásnak való megfelelést és a tárgyi napirendi pontban benyújtott előterjesztésben foglaltak elfogadását.

**K é r d é s, hozzászólás nem hangzott el.**

**Palásti Pál bizottság elnöke:** *összefoglalójában* megállapította, hogy a tárgyi napirendi ponthoz kérdés, hozzászólás, módosító javaslat nem hangzott el, ezért javasolta a tárgyalt napirendi pont elfogadását, erről szóló határozat kiadását és képviselő-testület elé terjesztését. Javaslatát szavazásra bocsátotta, melyből megállapította, hogy a bizottság az általa tett javaslatot 5 igen szavazattal elfogadta és az alábbi határozatot hozta.

**6/2025. (I. 28.) PEFTB határozat**

**Tárgy:** *A költségvetési évet követő három évben várható önkormányzati saját bevételek körének, összegének és a Kormány előzetes hozzájárulását igénylő - adósságot keletkeztető – ügyletekből eredő fizetési kötelezettségek meghatározása véleményezése*

**H a t á r o z a t**

Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és Településfejlesztési Bizottsága az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § es) pontjában írt feladatkörében eljárva, megtárgyalta, elfogadta a tárgyi előterjesztésben foglaltakat és *egyetért* az **önkormányzat saját bevétele körének** a költségvetési évet követő három évre (2024.-2026.) ezen határozat 1.) melléklete szerinti *összegével, és azzal a kitétellel, miszerint az önkormányzat adósságot keletkeztető ügyletet az önkormányzat fejlesztési konstrukcióinak jelenlegi ismeretében nem tervez 2026.-2028. évben.*

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kató Pálné jegyző és általa
* Bizottság Tagjai (Helyben)

*1. melléklet a PEFTB 6/2025. (I. 28.) PEFTB határozatához*

**Csanytelek Község Önkormányzata várható saját bevételeinek meghatározása**

a költségvetési évet követő három évben (2026.-2028.)

(E Ft)

|  |  |  |  |  |
| --- | --- | --- | --- | --- |
| **Sorszám** | **A** | **B** | **C** | **D** |
| **Önkormányzati várható saját bevételek** | **2026. év** | **2027. év** | **2028. év** |
| 1. | Helyi adókból és települési adóból származó bevételek  | 58.000 | 58.600 | 59.800 |
| 2. | Osztalékok, koncessziós díjak, hozam bevételek | - | - | - |
| 3. | Bírság-, pótlék- és díjbevételek | 850 | 850 | 850 |
| 4. | Tárgyi eszközök, immateriális javak, vagyoni értékű jogok értékesítéséből, vagyon hasznosításból származó bevételek | - | - | - |
| 5. | Részvények, részesedések értékesítéséből származó bevételek | - | - | - |
| 6. | Vállalat értékesítésből, privatizációból származó bevételek | - | - | - |
| 7. | Kezesség vállalással kapcsolatos megtérülések | - | - | - |
| 8. | **Saját bevételek várható összege összesen (1.-7.)** | **58.850** | **59.450** | **60.650** |
| 9. | **Saját bevételek (8. sor) 50%-a:**  | **29.425** | **29.725** | **30.325** |

**7.) Napirendi pont**

**Tárgy:** **Előadó:**

*A személyes gondoskodást nyújtó szociális ellátásokról, azok igénybevételéről,* Erhard Gyula polgármester

*valamint a fizetendő intézményi térítési díjakról szóló önkormányzati* Kató Pálné jegyző

 *rendelet-tervezet véleményezése* Palásti Pál bizottsági elnök

 (Tárgyi írásos előterjesztés e Bizottság ülésén készült jegyzőkönyv melléklete.)

**Palásti Pál bizottság elnöke:** az írásban kiadott előterjesztéshez *szóbeli kiegészítést nem fűzött.* Kezdeményezte az írásban kiadott előterjesztés megvitatását és elfogadását.

**Kató Pálné jegyző:** *szóbeli kiegészítésében* szólt az Alsó- Tisza-menti Önkormányzati Társulás Társulási Tanácsa által határozatba foglalt döntése szerinti elvárásról, önkormányzati rendelet alkotása kezdeményezéséről a Csanytelek Községi Önkormányzata Képviselő-testülete által. Ennek elsődleges oka, hogy az Esély Szociális Alapellátási Központ által nyújtott szolgáltatások közül 2024. december 31. napjával megszűnt a jelzőrendszeres házi segítségnyújtás feladata, amelyet a hatályos vonatkozó önkormányzati rendelet tartalmaz, azért jogalkotás szempontjából kell eljárási cselekményként hatályon kívül helyezést végrehajtani. Annyi módosításon ment már át az érintett önkormányzati rendelet, hogy időszerűvé vált az új egységes szerkezű önkormányzati rendelet kiadása. Ennek az önkormányzati rendelet-tervezetnek a Társulás 3 Tagönkormányzata előzetes véleményének kinyilvánítását követően juthattunk el a Képviselő-testület mellett működő két Bizottság előzetes véleménye alkotásához. Javaslatot tett az írásban kiadott előterjesztés, az ahhoz mellékletként csatolt előzetes hatásvizsgálat, az általános és részletes indokolás, továbbá a tárgyi önkormányzati rendelet-tervezet elfogadására, annak határozatba történő rögzítésére.

**K é r d é s, hozzászólás nem hangzott el.**

**Palásti Pál bizottság elnök:** *összefoglalójában* támogatta a benyújtott előterjesztés és az ahhoz csatolt mellékletek bizottság általi elfogadását és Képviselő-testület elé terjesztését. Indítványozta a bizottság tagjai részére tárgyi előterjesztés elfogadásának határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**7/2025. (I. 28.) PEFTB határozat**

**Tárgy:** A *személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló önkormányzati rendelet-tervezet véleményezése*

**Ha t á r o z a t**

Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottsága megtárgyalta a tárgyi előterjesztésben és ahhoz csatolt dokumentumokban foglaltakat és az alábbi megállapításokat teszi:

a beterjesztett dokumentumok megfelelnek

* a szociális igazgatásról és szociális ellátásokról szóló 1993. évi III. törvény (a továbbiakban: Szt.) 132. § (2) bekezdés d) pontjában és
* az Alaptörvény 31. cikk (2) bekezdése szerinti jogalkotásra való felhatalmazásnak,
* az Szt. feladatot megjelölő szakaszainak,
* a Magyarország helyi önkormányzatiról szóló 2011. évi CLXXXIX. törvény 13. § 8a. pontjában,
* a jogalkotásról szóló 2010. évi CXXX. törvény 5. § (4) bekezdésében

 foglaltaknak, ezért elfogadta azt és elfogadásra ajánlja Csanytelek Község Önkormányzata Képviselő-testülete számára önkormányzati módosító rendelet kiadása érdekében.

A Bizottság tárgyi határozatát az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (2) bekezdés e) pontjára alapozva hozta meg.

Határozatról értesítést kap:

* Csanytelek Község Önkormányzata jegyzője és általa
* Csanytelek Község Önkormányzata Képviselő-testülete Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár
1. **Napirendi pont**

**Egyebek**

**Kató Pálné jegyző:** az előző bizottsági ülés óta eltelt időszak alatt megjelent központi jogszabályokban bekövetkezett módosításokról, új központi jogszabályokban foglaltakról, annak önkormányzatokra való kihatásáról adott tájékoztatást és mondott előzetes véleményt az önkormányzat 2025 évi költségvetésére gyakorolt általa vélelmezett kihatásokról. Beszámolt az általa vezetett hivatal belső szervezeti személyi változásairól és ebből adódó hátráltató tényekről. Szólt arról, hogy zajlik a hatályos belső szabályzatok általa folytatott felülvizsgálata, a szükséges módosítások átvezetése. Elmondta, hogy a bizottság következő ülésére fogja benyújtani az önkormányzat és az önkormányzati hivatal 2025. évi költségvetési tervezetét, melyet köz-meghallgatás keretében kell elfogadnia a képviselő-testületnek.

**Palásti Pál bizottság elnöke:** megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.

K.m.f.

……………………………………… …………………………………………

 Bartus László Palásti Pál

 Bizottság Tagja Bizottság Elnöke